जमशेदपुर में सब जूनियर नेशनल हैंडबॉल चैंपियनशिप 19 से
जमशेदपुर | जेआरडीटाटा स्पोर्ट्स कॉम्प्लेक्स में 19 से 24 जनवरी तक 32वां सब जूनियर नेशनल हैंडबॉल का आयोजन किया जाएगा। इस दौरान पहली बार जमशेदपुर में भारतीय हैंडबॉल महासंघ की आमसभा 23 जनवरी को जेआरडी टाटा स्पोर्ट्स कॉम्प्लेक्स में संध्या छह बजे से होगी। इससे पूर्व 11 बजे से कार्यकारिणी की बैठक होगी। झारखंड हैंडबॉल संघ के तत्वावधान में आयोजित प्रतियोगिता में केवल बालकों के मुकाबले होंगे। रविवार को झारखंड हैंडबॉल संघ की मैनेजिंग कमेटी एक बैठक जेआरडी टाटा स्पोर्ट्स कॉम्प्लेक्स में हुई। बैठक में प्रतियोगिता की तैयारी के संबंध में चर्चा की गई। साथ ही झारखंड टीम की तैयारी के संबंध में विचार विमर्श किया गया। मुकाबले जेआरडी टाटा स्पोर्ट्स कॉम्प्लेक्स के आर्चरी ग्राउंड में खेले जाएंगे। बैठक में क्रिसमस और न्यू ईयर केक भी काटा गया। रविवार को हुई बैठक में अवतार सिंह ताड़ी, शमी-उज-जमा, एसआर रिजवी छब्बन, रेखा सिन्हा, फिरोज खान, पूनम राय, शकील अनवर, एसए खान, मंजर खान, संजय पलसानिया, रघुविंदर, अजय कुमार, सौरव शर्मा, अरिवंद कुमार, प्रकाश कुमार, रंजीत सिंह, नियाज खान, फिरोज जूनियर, सुप्रभा, टुंपा कुमारी।
bho_Deva hin_Deva